text: La nova deducció de l'IRPF s'ha de sol·licitar a les llars d'infants abans del 15 de febrer
  3 min. Madrid 16/01/2019 19:48
  651x366 La nova deducció la poden sol·licitar les mares treballadores que porten els fills a la llar d'infants / CRISTINA CALDERER La nova deducció la poden sol·licitar les mares treballadores que porten els fills a la llar d'infants / CRISTINA CALDERER
  Les mares treballadores amb fills menors de 3 anys escolaritzats en llars d'infants durant el 2018 ja poden demanar la nova deducció de l'IRPF, que pot arribar als 1.000 euros anuals. És una nova ajuda pública a la maternitat que el govern del PP va incloure en els pressupostos generals de l'Estat del 2018 i que en el seu moment va passar bastant desapercebuda. Ara és el moment de demanar-la: el límit per omplir la sol·licitud és el 15 de febrer.
  Qui pot demanar la deducció?
  També s'aplicarà la deducció. Si l'infant ha complert els 3 anys durant el 2018 però ha continuat al primer cicle d'educació infantil uns mesos més (per exemple, els nens que van néixer entre el gener i el juliol del 2015), es podrà aplicar la deducció fins al mes anterior a la seva incorporació al segon cicle d'educació infantil.
  La mare ha de demanar a la llar d'infants que ompli el model 233, disponible a la web de l'Agència Tributària. Els responsables del centre d'educació infantil –en cap cas els pares– hauran d'omplir el model 233 amb el nom i el DNI dels dos progenitors, els mesos complets que l'infant ha estat escolaritzat a la llar d'infants i l'import que s'ha pagat mensualment. D'aquesta manera, Hisenda tindrà a la seva base de dades la informació. A la declaració de la renda de l'exercici 2018 apareixerà una casella que caldrà marcar si es té dret a la deducció i la llar d'infants ha tramitat correctament el model 233.
  Sí. La deducció no s'aplicarà als imports que hagin abonat l'empresa d'alguns dels pares a través de l'anomenat tiquet llar d'infants, que està exempt d'IRPF.
  El termini perquè les llars d'infants omplin el model 233 es va obrir l'1 de gener i es tanca el 15 de febrer.
  Sí. La mesura es va aprovar el 2018 i el govern del PP la va incloure als pressupostos generals de l'Estat per a l'any passat, però el nou govern socialista de Pedro Sánchez ha mantingut la iniciativa en el seu projecte de pressupostos per al 2019. Encara que no s'arribin a aprovar els comptes de Sánchez –una opció probable– la deducció seguiria en vigor perquè es prorrogarien els pressupostos del 2018, els primers que preveien la deducció.